CELEX: 32010R0275
Language: el
Date: 2010-03-30 00:00:00
Title: Κανονισμός (ΕΕ) αριθ. 275/2010 της Επιτροπής, της 30ής Μαρτίου 2010 , για την εφαρμογή του κανονισμού (ΕΚ) αριθ. 295/2008 του Ευρωπαϊκού Κοινοβουλίου και του Συμβουλίου όσον αφορά τα κριτήρια αξιολόγησης της ποιότητας των στατιστικών διάρθρωσης των επιχειρήσεων (Κείμενο που παρουσιάζει ενδιαφέρον για τον ΕΟΧ)

1.4.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 86/1
            
         ΚΑΝΟΝΙΣΜΌΣ (ΕΕ) αριθ. 275/2010 ΤΗΣ ΕΠΙΤΡΟΠΉΣ
   της 30ής Μαρτίου 2010
   για την εφαρμογή του κανονισμού (ΕΚ) αριθ. 295/2008 του Ευρωπαϊκού Κοινοβουλίου και του Συμβουλίου όσον αφορά τα κριτήρια αξιολόγησης της ποιότητας των στατιστικών διάρθρωσης των επιχειρήσεων
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη:
   τη συνθήκη για τη λειτουργία της Ευρωπαϊκής Ένωσης,
   τον κανονισμό (ΕΚ) αριθ. 295/2008 του Ευρωπαϊκού Κοινοβουλίου και του Συμβουλίου, της 11ης Μαρτίου 2008, σχετικά με τις στατιστικές διάρθρωσης των επιχειρήσεων (1), και ιδίως το άρθρο 11 παράγραφος 2 στοιχείο ι),
   Εκτιμώντας τα ακόλουθα:
   
               (1)
            
            
               Ο κανονισμός (ΕΚ) αριθ. 295/2008 θέσπισε κοινό πλαίσιο για τη συλλογή, την κατάρτιση, τη διαβίβαση και την αξιολόγηση των ευρωπαϊκών στατιστικών σχετικά με τη διάρθρωση, τις δραστηριότητες, την ανταγωνιστικότητα και τις επιδόσεις των επιχειρήσεων στην Ευρωπαϊκή Ένωση.
            
         
               (2)
            
            
               Για τη σύγκριση των πλεονεκτημάτων της διαθεσιμότητας των στοιχείων προς το κόστος της συλλογής τους και προς την επιβάρυνση των επιχειρήσεων και ιδίως των μικρών επιχειρήσεων, απαιτείται αξιολόγηση της ποιότητας σύμφωνα με το άρθρο 6 του κανονισμού (ΕΚ) αριθ. 295/2008. Συνεπώς, πρέπει να καθοριστούν τα κριτήρια αξιολόγησης της ποιότητας και οι βασικοί δείκτες.
            
         
               (3)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής του ευρωπαϊκού στατιστικού συστήματος,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα κριτήρια αξιολόγησης της ποιότητας και το περιεχόμενο των εκθέσεων σχετικά με την ποιότητα που υποβάλλονται από τα κράτη μέλη καθορίζονται στο παράρτημα.
   Άρθρο 2
   Τα στοιχεία και τα μεταδεδομένα που παρέχονται για τις εκθέσεις σχετικά με την ποιότητα διαβιβάζονται σε ηλεκτρονικό μορφότυπο στο ενιαίο σημείο εισόδου για την Επιτροπή (Eurostat) από τον οργανισμό που έχουν ορίσει οι εθνικές αρχές. Η διαβίβαση γίνεται σύμφωνα με ένα κατάλληλο πρότυπο ανταλλαγής που καθορίζει η Eurostat.
   Άρθρο 3
   Η πρώτη έκθεση σχετικά με την ποιότητα, για τα στοιχεία για το έτος αναφοράς 2008, υποβάλλεται έως την 31η Μαρτίου 2011. Τρεις επιπλέον μήνες για τη διαβίβαση των εκθέσεων σχετικά με την ποιότητα για το έτος αναφοράς 2008 χορηγήθηκαν στο Βέλγιο, την Κύπρο, τη Γερμανία, την Ελλάδα, το Λουξεμβούργο, τη Μάλτα, τη Ρουμανία και το Ηνωμένο Βασίλειο. Οι εκθέσεις που θα ακολουθήσουν θα διαβιβάζονται στην Επιτροπή (Eurostat) το αργότερο 27 μήνες μετά το πέρας της περιόδου αναφοράς για την οποία έχουν συλλεγεί τα στοιχεία.
   Άρθρο 4
   Η Επιτροπή (Eurostat) αξιολογεί την ποιότητα των διαβιβαζόμενων στοιχείων και συντάσσει και δημοσιεύει εκθέσεις σχετικά με την ποιότητα των ευρωπαϊκών στατιστικών.
   Άρθρο 5
   Ο παρών κανονισμός αρχίζει να ισχύει την 20ή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 30 Μαρτίου 2010.
      
         
            Για την Επιτροπή
         
         
            Ο Πρόεδρος
         
         José Manuel BARROSO
      
   
   
      (1)  ΕΕ L 97 της 9.4.2008, σ. 13.
   
      ΠΑΡΑΡΤΗΜΑ
      
         Εκθέσεις σχετικά με την ποιότητα και κριτήρια αξιολόγησης της ποιότητας των στατιστικών διάρθρωσης των επιχειρήσεων
      
      ΤΜΗΜΑ Ι
      
         Εκθέσεις σχετικά με την ποιότητα
      
      Συμπληρωματική καθοδήγηση όσον αφορά την ερμηνεία των κοινών κριτηρίων σχετικά με την ποιότητα παρέχεται στο εγχειρίδιο για τις στατιστικές διάρθρωσης των επιχειρήσεων, το οποίο καταρτίζεται από την Επιτροπή (Eurostat) σε συνεργασία με τα κράτη μέλη. Η έκθεση σχετικά με την ποιότητα περιλαμβάνει τόσο ποσοτικές όσο και ποιοτικές πληροφορίες. Η Επιτροπή (Eurostat) παρέχει τα αποτελέσματα για τους ποσοτικούς δείκτες που μπορούν να υπολογιστούν βάσει των στοιχείων που παρέχουν τα κράτη μέλη. Τα κράτη μέλη υποβάλλουν παρατηρήσεις σχετικά με τους δείκτες και βοηθούν την Eurostat στην ερμηνεία τους, βάσει της μεθοδολογίας συλλογής τους, επίσης δε παρέχουν τους υπόλοιπους ποσοτικούς δείκτες και ποιοτικές πληροφορίες.
      Τα κράτη μέλη υποβάλλουν:
      
                  —
               
               
                  έκθεση η οποία καλύπτει τις ποιοτικές πτυχές των παραρτημάτων I έως IV του κανονισμού (ΕΚ) αριθ. 295/2008. Αν κριθεί αναγκαίο, τα κράτη μέλη μπορούν να υποβάλουν ξεχωριστές εκθέσεις σχετικά με τα παραρτήματα I, II, III και IV του εν λόγω κανονισμού·
               
            
                  —
               
               
                  έκθεση η οποία καλύπτει τις ποιοτικές πτυχές του παραρτήματος V του κανονισμού (ΕΚ) αριθ. 295/2008·
               
            
                  —
               
               
                  έκθεση η οποία καλύπτει τις ποιοτικές πτυχές του παραρτήματος VI του κανονισμού (ΕΚ) αριθ. 295/2008·
               
            
                  —
               
               
                  έκθεση η οποία καλύπτει τις ποιοτικές πτυχές του παραρτήματος VII του κανονισμού (ΕΚ) αριθ. 295/2008·
               
            
                  —
               
               
                  έκθεση η οποία καλύπτει τις ποιοτικές πτυχές του παραρτήματος VIII του κανονισμού (ΕΚ) αριθ. 295/2008. Αν οι πληροφορίες που απαιτούνται για την κατάρτιση των στατιστικών του παραρτήματος VIII του εν λόγω κανονισμού συλλέγονται με την ίδια έρευνα που συλλέγονται και οι πληροφορίες για τα παραρτήματα I έως IV, δεν χρειάζεται να υποβληθεί ξεχωριστή έκθεση για τις ποιοτικές πτυχές του παραρτήματος VIΙΙ·
               
            
                  —
               
               
                  έκθεση η οποία καλύπτει τις ποιοτικές πτυχές του παραρτήματος IX του κανονισμού (ΕΚ) αριθ. 295/2008.
               
            ΤΜΗΜΑ II
      
         Χρονοδιάγραμμα
      
      Κάθε έτος, αρχής γενομένης το 2011, η Επιτροπή (Eurostat) παρέχει στα κράτη μέλη, έως τα τέλη Ιανουαρίου, εκθέσεις σχετικά με την ποιότητα για το έτος αναφοράς t-3, στις οποίες έχουν εν μέρει προσυμπληρωθεί οι ποσοτικοί δείκτες καθώς και άλλες πληροφορίες που διαθέτει η Επιτροπή (Eurostat).
      Κάθε έτος, τα κράτη μέλη παρέχουν στην Επιτροπή (Eurostat), έως την 31η Μαρτίου, τις συμπληρωμένες εκθέσεις σχετικά με την ποιότητα.
      ΤΜΗΜΑ ΙΙΙ
      
         Ποιοτικά κριτήρια
      
      Τα στοιχεία που διαβιβάζονται από τα κράτη μέλη για τις στατιστικές των παραρτημάτων I έως IX του κανονισμού (ΕΚ) αριθ. 295/2008 αξιολογούνται με βάση τα ποιοτικά κριτήρια που απαριθμούνται στο άρθρο 12 παράγραφος 1 του κανονισμού (ΕΚ) αριθ. 223/2009 του Ευρωπαϊκού Κοινοβουλίου και του Συμβουλίου σχετικά με τις ευρωπαϊκές στατιστικές (1), δηλαδή καταλληλότητα, ακρίβεια, έγκαιρη υποβολή, εμπρόθεσμη υποβολή, προσβασιμότητα, σαφήνεια, συγκρισιμότητα και συνοχή.
      1.   Καταλληλότητα
      
      Η «καταλληλότητα» αναφέρεται στον βαθμό στον οποίο οι στατιστικές πληρούν τις τρέχουσες και τις δυνητικές ανάγκες των χρηστών.
      2.   Ακρίβεια
      
      Η «ακρίβεια» δηλώνει την προσέγγιση των εκτιμήσεων στις άγνωστες πραγματικές τιμές.
      3.   Συνοχή
      
      Η «συνοχή» αναφέρεται στην ικανότητα των στοιχείων να συνδυάζονται αξιόπιστα με διάφορους τρόπους και για διάφορες χρήσεις.
      4.   Συγκρισιμότητα
      
      Η «συγκρισιμότητα» αναφέρεται στη μέτρηση του αντίκτυπου των διαφορών σε εφαρμοσμένες στατιστικές έννοιες καθώς και σε εργαλεία και διαδικασίες μέτρησης, όταν γίνεται σύγκριση των στατιστικών μεταξύ γεωγραφικών περιοχών, τομεακών πεδίων ή διαχρονικά.
      5.   Έγκαιρη υποβολή και εμπρόθεσμη υποβολή
      
      Η «έγκαιρη υποβολή» δηλώνει το χρονικό διάστημα που μεσολαβεί μεταξύ της διαθεσιμότητας των πληροφοριών και του γεγονότος ή φαινομένου που αυτές περιγράφουν. Η «εμπρόθεσμη υποβολή» παραπέμπει στο χρονικό διάστημα μεταξύ της ημερομηνίας δημοσιοποίησης των δεδομένων και της ημερομηνίας-στόχου κατά την οποία έπρεπε να παραδοθούν.
      6.   Προσβασιμότητα και σαφήνεια
      
      Η «προσβασιμότητα» και η «σαφήνεια» αναφέρονται στους όρους και στις διατυπώσεις βάσει των οποίων οι χρήστες μπορούν να προμηθεύονται, να χρησιμοποιούν και να ερμηνεύουν τα στοιχεία.
      ΤΜΗΜΑ IV
      
         Σειρές ποσοτικών δεικτών που πρέπει να παρέχονται από τα κράτη μέλη όσον αφορά την ακρίβεια (και την αξιοπιστία)
      
      Οι ποσοτικοί δείκτες που περιγράφονται στο παρόν τμήμα πρέπει να παρέχονται μόνο για τις στατιστικές που απαριθμούνται στα παραρτήματα I έως IV του κανονισμού (ΕΚ) αριθ. 295/2008, όπως καθορίζεται παρακάτω. Τα στοιχεία διαβιβάζονται με τη χρήση του τεχνικού μορφοτύπου που περιγράφεται στο τμήμα V του παραρτήματος του παρόντος κανονισμού.
      1.   Συντελεστές διακύμανσης
      
      Οι ακόλουθες πληροφορίες πρέπει να παρέχονται μόνο αν χρησιμοποιούνται δειγματοληπτικές έρευνες ή συνδυασμός δειγματοληπτικών ερευνών και διοικητικών στοιχείων:
      Τα κράτη μέλη παρέχουν πληροφορίες σχετικά με τα χαρακτηριστικά, τα επίπεδα και τις σειρές που καθορίζονται παρακάτω. Οι πτυχές που πρέπει να λαμβάνονται υπόψη για τον υπολογισμό των συντελεστών διακύμανσης καθορίζονται περαιτέρω σε συνεργασία με τα κράτη μέλη. Περιγραφή της μεθόδου που χρησιμοποιήθηκε για τον υπολογισμό των συντελεστών διακύμανσης (συμπεριλαμβανομένου του λογισμικού) περιλαμβάνεται στην έκθεση σχετικά με την ποιότητα.
      
                  α)
               
               
                  Για τις ετήσιες στατιστικές επιχειρήσεων σχετικά με τις δραστηριότητες που καλύπτονται από τους τομείς Β έως Ι και Λ έως Ν της NACE αναθ. 2 και τον κλάδο 95 [στοιχεία που παρέχονται με τις σειρές 1A, 2A, 3A και 4A, όπως ορίζονται στον κανονισμό (ΕΚ) αριθ. 251/2009 της Επιτροπής (2)], ο συντελεστής διακύμανσης των ακόλουθων χαρακτηριστικών [όπως ορίζονται στον κανονισμό (ΕΚ) αριθ. 250/2009 της Επιτροπής (3)] παρέχεται στο επίπεδο λεπτομέρειας της ανάλυσης δραστηριοτήτων που καθορίζεται παρακάτω:
                  
                              —
                           
                           
                              χαρακτηριστικά 12110 σε τριψήφιο επίπεδο της NACE αναθ. 2 (ομάδες)·
                           
                        
                              —
                           
                           
                              χαρακτηριστικά 11110, 12110, 12150, 13310, 15110 και 16110 σε επίπεδο τομέα της NACE αναθ. 2 για τους τομείς Β έως Ι και Λ έως Ν και σε διψήφιο επίπεδο της NACE αναθ. 2 (κλάδοι) για τους κλάδους 45 έως 47 και 95.
                           
                        
            
                  β)
               
               
                  Για τις ετήσιες στατιστικές επιχειρήσεων που αναλύονται κατά τάξεις μεγέθους απασχόλησης για τις δραστηριότητες που καλύπτονται από τους τομείς Γ έως Ι και Λ έως Ν της NACE αναθ. 2 και τον κλάδο 95 (στοιχεία που παρέχονται με τις σειρές 1B, 2B, 3B και 4B), ο συντελεστής διακύμανσης παρέχεται στο επίπεδο λεπτομέρειας της ανάλυσης δραστηριοτήτων και για τις τάξεις μεγέθους απασχόλησης που καθορίζονται παρακάτω:
                  
                              —
                           
                           
                              χαρακτηριστικά 11110, 12110, 12150 και 16110·
                           
                        
                              —
                           
                           
                              επίπεδο τομέα της NACE αναθ. 2 για τους τομείς Β έως Ι και Λ έως Ν και διψήφιο επίπεδο (κλάδοι) για τον κλάδο 95·
                           
                        
                              —
                           
                           
                              τάξεις μεγέθους 0-9, 10-19, 20-49, 50-249 και 250 + για την NACE αναθ. 2, τομείς Β έως ΣΤ, και 0-1, 2-9, 10-19, 20-49, 50-249 και 250 + για την NACE αναθ. 2, τομείς Ζ έως Ι και Λ έως Ν, και για τον κλάδο 95.
                           
                        
            2.   Μη απάντηση σε επίπεδο μονάδας
      
      Οι ακόλουθες πληροφορίες παρέχονται αν χρησιμοποιούνται δειγματοληπτικές έρευνες, συνδυασμός δειγματοληπτικών ερευνών και διοικητικών στοιχείων ή διοικητικά στοιχεία μόνο. Οι πτυχές που πρέπει να λαμβάνονται υπόψη για τον υπολογισμό της μη απάντησης σε επίπεδο μονάδας καθορίζονται περαιτέρω σε συνεργασία με τα κράτη μέλη.
      Τα κράτη μέλη διαβιβάζουν σταθμισμένα στοιχεία μη απάντησης σε επίπεδο μονάδας για τις δραστηριότητες που καλύπτονται από τους τομείς Β έως Ι και Λ έως Ν της NACE αναθ. 2 και τον κλάδο 95 σε τριψήφιο επίπεδο της NACE αναθ. 2. Αν χρησιμοποιούνται διάφορες έρευνες/διοικητικές πηγές για τα χαρακτηριστικά 11110, 12110, 12150, 13310, 15110 και 16110, διαβιβάζονται ξεχωριστοί δείκτες μη απάντησης σε επίπεδο μονάδας, με αναφορά του αριθμού μεταβλητής στον σχετικό τομέα. Η μη απάντηση σε επίπεδο μονάδας σταθμίζεται, κατά προτίμηση με βάση τον αριθμό των εργαζομένων. Εναλλακτικά, μπορεί να χρησιμοποιείται ο κύκλος εργασιών.
      ΤΜΗΜΑ V
      
         Τεχνικό μορφότυπο διαβίβασης των εκθέσεων σχετικά με την ποιότητα και των ποιοτικών δεικτών
      
      Για τη διαβίβαση της έκθεσης και των σειρών ποιοτικών δεικτών χρησιμοποιούνται τα κατάλληλα αναγνωριστικά συνόλου στοιχείων. Το λεπτομερές περιεχόμενο των εκθέσεων σχετικά με την ποιότητα συμφωνείται σε συνεργασία με τα κράτη μέλη. Τα κράτη μέλη συμπληρώνουν τις προσυμπληρωμένες εκθέσεις σχετικά με την ποιότητα και τις επιστρέφουν στην Επιτροπή (Eurostat). Για την αναφορά των δύο ποιοτικών δεικτών (συντελεστές διακύμανσης και μη απάντηση σε επίπεδο μονάδας) χρησιμοποιείται η δομή που περιγράφεται παρακάτω, η οποία είναι παρόμοια με το τεχνικό μορφότυπο διαβίβασης των στατιστικών διάρθρωσης των επιχειρήσεων.
      1.   Αναγνωριστικά συνόλου στοιχείων
      
      Τα ακόλουθα αναγνωριστικά συνόλου στοιχείων χρησιμοποιούνται σε σχέση με τα ποιοτικά κριτήρια για τις στατιστικές διάρθρωσης των επιχειρήσεων:
      
                  Τύπος σειράς
               
               
                  Όνομα
               
               
                  Αναγνωριστικό συνόλου στοιχείων
               
            
                  Συντελεστές διακύμανσης για τη μεταβλητή 12110 σε τριψήφιο επίπεδο NACE για τους τομείς Β έως Ι και Λ έως Ν, και για τον κλάδο 95 της NACE αναθ. 2
               
               
                  QAG
               
               
                  RSBSQUAL_QAG_A
               
            
                  Συντελεστές διακύμανσης για τις μεταβλητές 11110, 12110, 12150, 13310, 15110 και 16110 σε επίπεδο τομέα της NACE αναθ. 2 για τους τομείς Β έως Ι και Λ έως Ν και επίσης σε επίπεδο κλάδου της NACE αναθ. 2 για τους κλάδους 45, 46, 47 και 95
               
               
                  QAS
               
               
                  RSBSQUAL_QAS_A
               
            
                  Συντελεστές διακύμανσης για τις μεταβλητές 11110, 12110, 12150 και 16110 σε επίπεδο τομέα της NACE αναθ. 2 για τους τομείς Η έως Ι και Λ έως Ν και επίσης σε επίπεδο κλάδου της NACE αναθ. 2 για τον κλάδο 95 και κατά τάξη μεγέθους
               
               
                  Q1B
               
               
                  RSBSQUAL_ Q1B _A
               
            
                  Συντελεστές διακύμανσης για τις μεταβλητές 11110, 12110, 12150 και 16110 για τους τομείς Β έως Ε της NACE αναθ. 2, με λεπτομέρειες κατά τομέα NACE και κατά τάξη μεγέθους
               
               
                  Q2B
               
               
                  RSBSQUAL_ Q2B _A
               
            
                  Συντελεστές διακύμανσης για τις μεταβλητές 11110, 12110, 12150 και 16110 για τον τομέα Ζ της NACE αναθ. 2, με λεπτομέρειες κατά τομέα NACE και κατά τάξη μεγέθους
               
               
                  Q3B
               
               
                  RSBSQUAL_ Q3B _A
               
            
                  Συντελεστές διακύμανσης για τις μεταβλητές 11110, 12110, 12150 και 16110 για τον τομέα ΣΤ της NACE αναθ. 2, με λεπτομέρειες κατά τομέα NACE και κατά τάξη μεγέθους
               
               
                  Q4B
               
               
                  RSBSQUAL_ Q4B _A
               
            
                  Σταθμισμένα ποσοστά μη απάντησης σε επίπεδο μονάδας για τους τομείς Β έως Ι και Λ έως Ν για την NACE αναθ. 2
               
               
                  QN
               
               
                  RSBSQUAL_QN_A
               
            
                  Έκθεση σχετικά με την ποιότητα
               
               
                  QR
               
               
                  RSBSQUAL_QR_A
               
            2.   Δομή συνόλου στοιχείων
      
      Στην παρούσα παράγραφο καθορίζεται η δομή των καταχωρίσεων που πρέπει να παρέχονται. Οι κωδικοί που πρέπει να χρησιμοποιούνται είναι εκείνοι που περιλαμβάνονται στους καταλόγους τυποποιημένων κωδικών για τη βάση δεδομένων αναφοράς. Οι εν λόγω κατάλογοι κωδικών περιλαμβάνονται στο εγχειρίδιο για τις στατιστικές διάρθρωσης των επιχειρήσεων τουλάχιστον δύο μήνες πριν από την πρώτη διαβίβαση στοιχείων. Οι κατάλογοι κωδικών χρησιμεύουν μόνο για τον καθορισμό των κωδικών που πρέπει να χρησιμοποιούνται για τη διαβίβαση των στοιχείων, και τυχόν αλλαγές δεν πρέπει σε καμία περίπτωση να αυξάνουν το επίπεδο λεπτομέρειας που απαιτείται από τον κανονισμό (ΕΚ) αριθ. 251/2009. Το τεχνικό μορφότυπο διαβίβασης των ποσοτικών στοιχείων που απαιτούνται από τον εν λόγω κανονισμό καθορίζεται επίσης στο εγχειρίδιο για τις στατιστικές διάρθρωσης των επιχειρήσεων.
      
                  Πεδίο
               
               
                  Περιγραφή
               
            
                  Σειρά
               
               
                  Κωδικός για τις σειρές QAG, QAS, Q1B, Q2B, Q3B, Q4B ή QN
               
            
                  Έτος
               
               
                  Κωδικός για το έτος αναφοράς
               
            
                  Εδαφική μονάδα
               
               
                  Αντιστοιχεί στον κωδικό χώρας
               
            
                  Τάξη μεγέθους
               
               
                  Κωδικός για την τάξη μεγέθους
               
            
                  Οικονομική δραστηριότητα
               
               
                  Κωδικός NACE αναθ. 2: τομείς, κλάδοι ή ομάδες
               
            
                  Μεταβλητή
               
               
                  Κωδικός για τα χαρακτηριστικά που σχετίζονται με τον ποιοτικό δείκτη
               
            
                  Δείκτης
               
               
                  Κωδικός για τον ποιοτικό δείκτη
               
            
                  Τιμή του δείκτη
               
               
                  Αριθμητική τιμή του δείκτη· η αριθμητική τιμή του ποιοτικού δείκτη πολλαπλασιάζεται επί 10 και κατόπιν στρογγυλοποιείται στον πλησιέστερο ακέραιο
               
            
         (1)  ΕΕ L 87 της 31.3.2009, σ. 164.
      
         (2)  ΕΕ L 86 της 31.3.2009, σ. 170.
      
         (3)  ΕΕ L 86 της 31.3.2009, σ. 1.